CELEX: 62015CN0490
Language: da
Date: 2015-09-18 00:00:00
Title: Sag C-490/15 P: Appel iværksat den 18. september 2015 af Ori Martin SA til prøvelse af dom afsagt af Retten (Sjette Afdeling) den 15. juli 2015 i de forenede sager T-389/10 og T-419/10

7.12.2015   
            
            
               DA
            
            
               Den Europæiske Unions Tidende
            
            
               C 406/19
            
         Appel iværksat den 18. september 2015 af Ori Martin SA til prøvelse af dom afsagt af Retten (Sjette Afdeling) den 15. juli 2015 i de forenede sager T-389/10 og T-419/10
   (Sag C-490/15 P)
   (2015/C 406/19)
   Processprog: italiensk
   
      Parter
   
   
      Appellant: Ori Martin SA (ved avvocati G. Belotti og P. Ziotti)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               1)
            
            
               Principalt: Den appellerede dom ophæves, for så vidt som Den Europæiske Unions Ret heri frifandt Kommissionen for appellantens søgsmål i sag T-419/10, i det omfang der var nedlagt påstand om annullation af den omtvistede afgørelse, fordi det solidariske ansvar for de forhold, som SLM, et af appellanten kontrolleret selskab, har begået, med urette er blevet udvidet til at omfatte appellanten. Den appellerede dom ophæves, eftersom den indebærer en tilsidesættelse af artikel 47 i chartret om grundlæggende rettigheder, eller subsidiært, tildeles appellanten en rimelig erstatning.
            
         
               2)
            
            
               Subsidiært: Den appellerede dom ændres, idet Domstolen træffer endelig afgørelse i sagen, og idet den under udøvelse af sin fulde prøvelsesret nedsætter den bøde, som appellanten er blevet pålagt, hvorved der tages hensyn til (i) de oplysninger, der er kommet frem under sagens behandling i første instans; (ii) de retningslinjer om bøder, der gjaldt på tidspunktet for de omtvistede faktiske omstændigheder; (iii) appellantens tidsmæssigt begrænsede deltagelse i kartellet, som for SLM/ORI varede fra slutningen af 1999, som er det eneste tidspunkt, med hensyn til hvilket der foreligger samstemmende gyldige oplysninger, der ubestrideligt kan understøtte en sådan deltagelse.
               Under alle omstændigheder tilpligtes Europa-Kommissionen at betale sagens omkostninger.
            
         
      Anbringender og væsentligste argumenter
   
   ORI har i det væsentlige fremsat fire appelanbringender med henblik på at godtgøre følgende:
   
               a)
            
            
               Retten har under tilsidesættelse af proportionalitetsprincippet og i uoverensstemmelse med de oplysninger, der er kommet frem under sagens behandling, ændret appellantens bøde, hvorved den har tilsidesat artikel 49, stk. 3, i chartret om grundlæggende rettigheder og grundlæggende EU-retlige principper vedrørende sanktioners proportionalitet på antitrust-området og begrundelsespligten.
            
         
               b)
            
            
               Retten har tilsidesat EU-retten hvad angår princippet om personligt ansvar, som EU-konkurrenceretten er støttet på, ved uretmæssigt at udvide det solidariske ansvar til at omfatte appellanten, hvilket er fuldstændig uden sammenhæng med de anfægtede faktiske omstændigheder.
            
         
               c)
            
            
               Retten har tilsidesat EU-retten hvad angår anvendelse med tilbagevirkende kraft af en bebyrdende straffelov, jf. navnlig artikel 49, stk. 1, i chartret om grundlæggende rettigheder.
            
         
               d)
            
            
               Retten har ikke i tilstrækkelig grad udøvet sin fulde prøvelsesret, har ikke har håndteret de oplysninger, der er kommet frem under sagens behandling, korrekt, og ikke har givet nogen begrundelse.
            
         
               e)
            
            
               Retten har tilsidesat artikel 47 i chartret om grundlæggende rettigheder, idet sagen ikke er blevet behandlet inden for en rimelig frist.